Западната османска армия (1877) е формирана през юни 1877 г. на основата на Видинския армейски корпус в състав от 19 табура, 5 ескадрона и 9 батареи. Командир на армията е Осман паша, началник-щаб е Талаат бей. С началото на войната се придвижва ускорено по направленито Видин - Никопол. Задачата е нанасянето на флангови удар от запад на основните сили на Действуващата Руска армия, която преминава успешно през река Дунав при Свищов. Поради бързото превземане на Никопол от руски части се насочва към Плевен и влиза в града на 7 юли 1877 г.